रिटन टेस्ट के आधार पर होगा सिलेक्शन,12 मई तक करें अप्लाई
Border Security Force (BSF) 12th Pass Vacancy 2023 Notification And Other Details - सरकारी नौकरी की तैयारी कर रहे युवाओं के लिए अच्छी खबर है। बॉर्डर सिक्योरिटी फोर्स ने 240 से ज्यादा पदों पर वैकेंसी निकाली है
सरकारी नौकरी की तैयारी कर रहे युवाओं के लिए अच्छी खबर है। बॉर्डर सिक्योरिटी फोर्स ने 240 से ज्यादा पदों पर वैकेंसी निकाली है, जिसके तहत हेड कॉन्स्टेबल के पदों पर भर्तियां की जाएंगी। इसमें शामिल होने के लिए 12वीं पास उम्मीदवार बॉर्डर सिक्योरिटी फोर्स की ऑफिशल वेबसाइट rectt.bsf.gov.in पर जाकर अप्लाई कर सकते हैं। उम्मीदवारों का सिलेक्शन रिटन टेस्ट के बाद फिजिकल टेस्ट के आधार पर किया जाएगा।
​​​​सैलरी
भर्ती में सिलेक्ट होने पर उम्मीदवार को पे-मैट्रिक्स लेवल-3 स्केल 25,500 रुपए से 81,100 रुपए तक सैलरी मिलेगी।
एजुकेशनल क्वालिफिकेशन
उम्मीदवारों का किसी मान्यता प्राप्त बोर्ड से फिजिक्स, केमिस्ट्री और मैथमेटिक्स में न्यूनतम 60 फीसदी अंकों के साथ 12वीं की परीक्षा पास होना जरूरी है। हालांकि, 12वीं के बाद आईटीआई किए उम्मीदवार भी आवेदन कर सकते हैं।
एज लिमिट
उम्मीदवारों की उम्र आवेदन की आखिरी तारीख यानी 12 मई 2023 को 18 वर्ष से कम और 25 वर्ष से अधिक नहीं होनी चाहिए। हालांकि, आरक्षित वर्गों के उम्मीदवारों को अधिकतम आयु सीमा में केंद्र सरकार के नियमों के अनुसार छूट दी जाएगी।
वैकेंसी डिटेल्स
BSF निदेशालय के अंतर्गत सूचना एवं संचार तकनीक निदेशालय द्वारा जारी नोटिफिकेशन के मुताबिक, हेड कॉन्स्टेबल (रेडियो ऑपरेटर) के 217 पदों और हेड कॉन्स्टेबल (रेडियो मेकेनिक) के 30 पदों पर भर्ती की जानी है। इस भर्ती के लिए पुरुष उम्मीदवारों के साथ-साथ महिला उम्मीदवार भी आवेदन कर सकती हैं।
सिलेक्शन प्रोसेस
भर्ती प्रक्रिया में उम्मीदवारों का सिलेक्शन रिटन टेस्ट फिजिकल टेस्ट और डॉक्यूमेंट वैरिफिकेशन के आधार पर किया जाएगा।
ऐसे करें आवेदन
ऑफिशियल नोटिफिकेशन के लिए यहां क्लिक करें।
ऑनलाइन आवेदन करने के लिए यहां क्लिक करें।
अब 10वीं-12वीं-ग्रेजुएट बेरोजगारों के लिए नौकरियों की भरमार
अगर आप जॉबलेस हैं और जयपुर में नौकरी ढूंढ रहे हैं तो भास्कर ऐप बनेगा आपका मददगार। हर महीने की 10 हजार से लेकर 25 हजार की सैलरी मिलेगी। जयपुर शहर में बैंक, कॉर्पोरेट ऑफिस, डिलीवरी बॉय से लेकर कोई भी नौकरी चाहिए तो भास्कर पर खोजें अपनी पसंदीदा जॉब। (यहां क्लिक कर जॉब देखें)
